text: Sønderjyskes sportslige succes samler tilskuere i stor stil
  07 maj 2016 kl. 06.04
  Sønderjyskes sportslige succes i superligaen sætter sig nu tydeligt spor i tilskuertallet på hjemmebanen i Haderslev. 
  7.684 tilskuere på Sydbank Park fredag aften til lokalopgøret mod Esbjerg fB er et godt stykke over denne sæsons gennemsnit på  5.527.
  Og gennemsnittet på mere end 5500 tilskuere til hjemmekampene i denne sæson ligger 44 procent højere end sidste sæson - og  det taler sit tydelige sprog om, at Sønderjyske sportslige og resultatmæssige fremgang på banen også trækker tilskuere på stadion i Haderslev.
  Den sportslige succes er også tæt på at betyde, at der efter sommerferien bydes på Euro League-fodbold i Haderslev.
  AGFs nederlag i pokalfinalen mod FC København betyder, at der er adgang til europæisk fodbold for de fire bedst placerede hold i superligaen. Med fem kampe tilbage og 10 points afstand til Brøndby på den aktuelle femteplads er det absolut realistisk med en plads i Euro League til Sønderjyske.
  7.684 tilskuere på Sydbank Park, hæver snittet yderligere fra de 5.527. Det er en fremgang på over 44% i år! #SLDK pic.twitter.com/VUvhwBLo6R
  
  